
Nanotechnológia az építőiparban, építészeti alkalmazások

Pályamunka címe: Nanotechnológia az építőiparban, építészeti alkalmazások
Dolgozatomban az építőipar egy olyan ágazatával kívánom megismertetni a közönséget, melyet a szakma meglehetősen szkeptikusan kezel, ám valójában nem egy földtől elrugaszkodott dologról van szó, hanem egy olyan technológiai lehetőségről, mely a közeljövőben mindennapossá fog válni.
Napjainkban a nanotechnológia egyre több területen kerül alkalmazásra, s ez alól az építőipar sem kivétel. Már ma is számos példa van az effajta technológiákra, s ezek közül sok már hazánkban is elérhető. Ezen új anyagok segítségével jelentős fejlődés tapasztalható a hőszigetelés technológia, a műemlékvédelem és az állagvédelem terén, de betonipari és árnyékolástechnikai alkalmazásai is vannak.
Hazánkban ezen új anyagok és technológiák még viszonylag ismeretlennek számítanak, melyben közrejátszik a bizalmatlanság az újdonsággal szemben, valamint a gyártók túlzott titkolózása. Azonban a szigorodó hőtechnikai szabályok, az egyre extrémebb külső hatások, valamint a műemlékvédelem korlátozásai indokolttá teszik az új anyagok és megoldások használatát. Ezért kívánok bemutatni párat ezen lehetőségek közül, melyek meghatározhatják jövőbeli felfogásunkat az építőiparral kapcsolatban.



